Hicri İzgören

A. Hicri İzgören, yew şair u nuskarê Sêwregio. Sera 1950 dı suka Süreg dı marda xü ra biyo.

 Xêyatê cı 
Hicri İzgören mektebê sıfteyını u ê mabêni (wertey) Süregı dı u ê lise zi Diyarbekırı dı (Diyarbakır Ziya Gökalp Lisesi) wendo. Dıma wendenda xü ya lise, dest bı wendenda xü ya Üniwersite kerdo u Diyarbekırı dı Enstitüyê Mısnayenda Qısmê İlmê Sosyal (Diyarbakı Eğitim Enstitüsü Sosyal Bilimler Bölümü) qedeynayo. Wextê maliye dı gürweyayo u dıma dest bı gürweda xü ya mélimey kerdo. Kıtabê ciyê sıfteyını bı namedê Acıyla Diri 1981 dı neşır bi u dıma kıtab vıcya nêvıcya İzgöreni Diyarbekırı dı tepışenê u dıma cı rışenê Kırşehir yanim sırgun. İzgören ewro Diyarbekırı dı mélimey keno.

Dest bı wendenda xü ya Üniwersite uni réhet nêkeno. Çaxo kı kewno imtıhan o bı xü éskero u no qomıtanê xü ra perskeno ka no şeno izın (destur) bigiro u bıkewo imtıhanda üniwersite. Qomıtan vano edo to rê izın bıda. Wextê imtıhani yeno reseno İzgören u çax zi lejê Qıbrısi vıcêno u planê Alpaslan Türkeş zi esto biro Diyarbekır. Yani wext ne wexto u her çi adıro suri serdo. Hıma no İzgöreno u Diyarbekırı dı qaçax kewno imtıhanda üniwersitey u qomıtanê cı emrê tepıştenda cı dırneno u erzeno. İzgören ımtıhani qezenc keno u kewno Diyarbekırı dı Enstitüyê Mısnayenda Qısmê İlmê Sosyal  u qedeyneno.

Hal u dırumê kêy Hicri İzgören ina qet rınd niyo u êy nêşenê lace xü bıdê wendenı. İzgören kardê xü yê maliyey dewam keno u hım zi mektebê xü waneno. Dıma Üniwersitey qedeyneno tayınê cı vıcêno Amasya labırê no nêşıno Amasya u Diyarbekırı dı maneno u memureyda xü dıwam keno. Wexto dıma no newedera sere dano mélımey u ser 1979 dı dest bı gürweda xü ya Diyarbakır Ticaret Lisesi dı mélımey keno.

İzgören 1989 ra yo kı nuştey u şiirandê xü nêy pêserok u xezeteyan dı vıcyayê (neşır biyê): 

 Edebiyat 81
 İmece, Su
 Oluşum
 Varlık
 Temmuz
 Dönemeç 
 Düşlem 
 Evrensel Kültür 
 Sanat Rehberi
 Yeni Biçem 
 Yaratım 
 Yom Sanat

 Kıtabê cı 
 Acıyla Diri, 1981 
 Sessizliğin Sağanağı, 1984 
 Verilmiş Sözdür, 1987 
 Bedeli Ödenmiştir, 1992 
 Ve Öteki (İlk 4 kitabından seçmeler), 1998 
 Suç Duyurusu, 1999

 Xeletê (nişanê) kı gırotê 
 Tansaş "9 Eylül Şiir Yarışması" Üçüncülük Ödülü (1989)
 Tayad "Şiirler Yaşamımızdır Yarışması" Üçüncülük Ödülü (1989) 
 Petrol-İş "İnsan Hakları-Ekmek Barış Özgürlük" Şiir Birincilik Ödülü (1989) 
 Mavi Derinlik-Kuşadası Belediyesi Kültür Etkinlikleri Şiir İkincilik Ödülü (1991) 
 21. Yarımca Altın Kiraz Festivali Şiir Birincilik Ödülü (1992) 
 İsveç Hümanist Enternasyonal Ödülü (Förbundet Humanisterna - Humanistpriset) Şiir İkincilik Ödülü (1992)  

 Çımey 
 Şiir akademisi 
 Meqaleyê Sevda Yüksele de bıvêne

Kategoriye:Nuştekarê Zazayan
Kategoriye:Nuştekarê Sêwregıci
Kategoriye:Merdumê ke 1950 de biyê
Kategoriye:Şarê Sêwrege
Kategoriye:Nuştekarê zıwanê Tırki
Kategoriye:Zazay